पीएनबी का शुद्ध लाभ 3.4% बढ़कर 1,105 करोड़ हुआ  
पंजाब नेशनल बैंक का 30 जून को समाप्त चालू वित्त वर्ष की पहली तिमाही का शुद्ध लाभ 3.4 प्रतिशत बढ़कर 1,105 करोड़ पर पहुंच गया है।
सार्वजनिक क्षेत्र के पंजाब नेशनल बैंक का 30 जून को समाप्त चालू वित्त वर्ष की पहली तिमाही का शुद्ध लाभ 3.4 प्रतिशत बढ़कर 1,105 करोड़ रुपये पर पहुंच गया है। बैंक की ओर से जारी बयान में कहा गया है कि इससे पूर्व वित्त वर्ष की समान तिमाही में उसने 1,068 करोड़ रुपये का शुद्ध मुनाफा कमाया था।   तिमाही के दौरान बैंक की आमदनी 37 फीसद के इजाफे के साथ 9,399 करोड़ रुपये पर पहुंच गई, जो पूर्व वित्त वर्ष की समीक्षाधीन अवधि में 6,863 करोड़ रुपये रही थी। तिमाही के दौरान बैंक का शुद्ध ब्याज मार्जिन 3.84 प्रतिशत पर था।